OpenLLM-France/wikimedia huggingface dataset:
# Mosteiros (Cap Verd)

Mosteiros (crioll capverdià Musteru) és un concelho (municipi) de Cap Verd. És el municipi més septentrional de l'illa de Fogo i limita amb l'oceà Atlàntic pel nord i per l'est amb el de Santa Catarina do Fogo pel sud i amb el de São Filipe per l'oest. Cobreix el 19% de l'illa i té el 26 % de la seva població.

## Subdivisions

El municipi consta d'una sola freguesia (parròquia civil), Nossa Senhora da Ajuda. La freguesia se subdivideix en els següents assantaments:
* Achada Grande
* Atalaia
* Corvo
* Cova Feijoal
* Cutelo Alto
* Fajãzinha
* Feijoal
* Mosteiros
* Sumbango
* Mosteiros Trás
* Pai António
* Relva
* Ribeira do Ilhéu
* Rocha Fora

## Història

Fou creat en 1991, quan es va dividir en dos l'antic municipi de Fogo per crear el municipi de Mosteiros amb la part nord-est i el de São Filipe amb la part sud-oest.

## Demografia

Població de Mosteiros (1940—2010) :
| 1990 | 2000 | 2010 |
| 10.331 | 13.535 | 9.520 |

## Política

El PAICV és el partit governant del municipi quan guanyà el 71,9% a les últimes eleccions.

### Assemblea Municipal

| | 2004 % | 2004 escons | 2008 % | 2008 escons | 2012 % | 2012 escons |
| PAICV | 65.73 | 9 | 63.6 | 9 | 71.9 | 10 |
| Moviment per la Democràcia | 34.27 | 4 | 35.2 | 4 | 26.7 | 3 |

### Municipalitat

| | 2004 % | 2004 escons | 2008 % | 2008 escons | 2012 % | 2012 escons |
| PAICV | 66.07 | 5 | 63.6 | 5 | 71.6 | 5 |
| Moviment per la Democràcia | 33.93 | 0 | 35.4 | 0 | 27.1 | 0 |

## Agermanaments

* Azambuja
* Entroncamento

## Referències

* ↑ Geography of the Municipality of Mosteiros Arxivat 2015-09-23 a Wayback Machine. (portuguès)
* ↑ Font: Statoids
* ↑ Font: Instituto Nacional de Estatísticas Arxivat 2008-11-18 a Wayback Machine..
# Nada en la nevera

Nada en la nevera és una pel·lícula espanyola dirigida per Álvaro Fernández Armero, de l'any 1998. Definida per Armero com "una comèdia neuròtica de treintañeros en la segona edat de la pocasolta, i està molt ben definida".

## Argument

Conta la història de Carlota (María Esteve) i Número 1 (Coque Malla), una parella que s'estima però que pel que sembla és incapaç d'estar junta. Comptada des de l'angle de cadascun dels protagonistes, comença Carlota explicant la seva història i després Nº1 entrellaça el seu relat dels fets amb el de Carlota, permetent a l'espectador apreciar el perquè de la seva actitud grollera cap a ella.
La pel·lícula tracta de la cerca de la felicitat, de la solitud, de l'obsessió per trobar parella.

## Repartiment

* María Esteve
* Coque Malla
* Roberto Álvarez
* Laura Aparicio
* Paul Zubillaga
* Itziar Miranda

## Palmarès

* María Esteve fou nominada al Goya a la millor actriu revelació.

## Referències

* ↑ Nada en la nevera a expansion.com
* ↑ Nada en la nevera a Fotogramas
* ↑ Nada en la nevera al web dels Goya

## Enllaços externs

* Nada en la nevera a Historia de nuestro cine
# Nadab

Segons la Bíblia, Nadab (en hebreu, נדב בן-ירבעם Nadav ben Yerav’am) va ser el segon rei del Regne d'Israel després de la seva divisió i va succeir el seu pare Jeroboam. La seva capital va ser Tirsà, que sembla que s'ubicava a prop de Siquem.
La governació de Nadab, que va començar al 910 a.n.e. segons la cronologia tradicional o al 976 a.n.e. segons la cronologia bíblica, no va durar dos anys complets, durant els quals va continuar l'adoració dels vedells d'or instituïda pel seu pare. Mentre Nadab assetjava Guibeton, anteriorment una ciutat levita que havien pres els filisteus, Baixà de la tribu d'tribu d'Issacar, el va assassinar, i després va matar als restants membres de la casa de Jeroboam per apoderar-se del tron

## Referències

* ↑ Jos 21:20, 23
* ↑ 1Re 14:20; 15: 25-31
# Nathalie dans l'enfer nazi

Nathalie dans l'enfer nazi és una pel·lícula francesa de nazisploitation de baix pressupost dirigida per Alain Payet (acreditat com James Gartner), estrenada el 1978.

## Sinopsi

Durant la Segona Guerra Mundial Nathalie Baksova és una jove russa que combina la doble funció de metge i agent secret soviètic. Mentre viatja a un poble per tractar una persona malalta, un comboi alemany és atacat per la resistència russa no gaire lluny d'allà. Ferit greument, el general Hartz és transportat pel tinent Erik Müller a la casa on es troba Nathalie. Aquest últim amenaça amb enviar-la a un camp de detenció si no rescata el seu company. Però, durant una segona emboscada, Hartz és disparat per un resistent i Nathalie salva la vida de Müller. Mentre la porten a un lloc segur, és arrestada pels nazis i deportada a Polònia.
Durant aquest temps, els serveis secrets britànics reben Vassili, aliat i superior jeràrquic de Nathalie. Li informen que una de les seves espies, Ingrid, ha desaparegut al front oriental tot i disposar d'informació vital. Segons les seves fonts, seria empresonada a Polònia en un antic castell transformat en fortalesa: Stilberg. Aquest lloc és alhora una presó, una seu dels nazis però també un bordell de luxe, en el qual alguns presoners de diversos camps oficien com a prostitutes. El britànic encarrega a Vassili d'infiltrar-se a un dels seus agents secrets a Stilberg per organitzar la fugida d'Ingrid o, si això resulta impossible, matar-la per evitar que parli.
Fent-se passar per membre de la Creu Roja, Vassili aconsegueix contactar amb Nathalie, encara empresonada a Polònia i a punt de ser traslladada a Stilberg. Accepta la missió, però resulta encara més complicat del que s'esperava. A la fortalesa, coneix el coronel Gunther, un oficial disgustat per la guerra i els mètodes dels seus col·legues nazis fins a tal punt que es refugia en l'alcohol, però també troba el tinent Müller que no l'ha oblidada. Però Nathalie és la presa de la comandant Helga Horst, la cap dels reclusos a qui maltracta pel seu plaer personal. Lesbiana i sàdica, cruel i perversa, organitza sessions sadomasoquistes als cellers del castell on encadena i assota els seus presoners preferits. La Nathalie s'enfronta als seus avenços mentre l'Erik, enamorat de la resistent russa, intenta salvar-la de la dominatrix Helga...

## Repartiment

* Patrizia Gori: Nathalie Baksova
* Jacqueline Laurent: Helga Hortz
* Jack Taylor: tinent Erik Müller
* Jacques Marbeuf: coronel Gunther
* Rudy Lenoir: general Hartz
* Richard Allan (acreditat com Richard Lemieuvre)
* Claudine Beccarie: Ingrid
* Guy Bonnafoux
* Alban Ceray
* Brigitte Lahaie: Elisabeth
* Joëlle Le Quément
* Richard Leblond
* Barbara Moose : Gertrude
* Pamela Stanford: Marcel
* Jean Tolzac
* Johnny Wessler

## Notes i referències

* ↑ Nathalie dans l'enfer nazi, cinealliance.fr
* ↑ Nathalie dans l'enfer nazi, psychovision.net

## Enllaços externs

* Tràiler a YouTube
# Nesoryzomys darwini

Nesoryzomys darwini és una espècie extinta de rosegador de la família dels cricètids. Era endèmic de les illes Galápagos (Equador). No se sap gaire cosa sobre el seu hàbitat i la seva història natural. Es creu que la causa de la seva extinció fou la introducció de rates negres, ratolins comuns i rates comunes a l'arxipèlag, tant per la competència directa amb aquestes espècies com per l'impacte dels patògens que portaven.
L'espècie fou anomenada en honor del naturalista britànic Charles Darwin.

## Referències

* ↑ Tirira, D. et al. Nesoryzomys darwini. UICN 2008. Llista Vermella d'espècies amenaçades de la UICN, edició 2008, consultada el 30 gener 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 100. ISBN 978-0801893049.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Nagorni (Orenburg)

* Per a altres significats, vegeu «Nagorni».
Nagorni (en rus: Нагорный) és un poble (un possiólok) de l'óblast d'Orenburg, a Rússia, segons el cens del 2010 tenia 5 habitants, pertany al municipi de Iasnogorski.

## Referències

* ↑ «Численность и размещение населения Оренбургской области. Статистический сборник». Orenburgstat. Arxivat de l'original el 2020-07-25. [Consulta: 25 novembre 2020].
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 25 novembre 2020].
# Mushindo Kempo

El Mushindo Kempo és un estil de karate que neix de l'espiritualitat de la Xina i les arts marcials d'Okinawa.

## Història

El mushindo kempo surt d'una evolució del budisme xaolin originalment format per Bodhidharma. Va ser portat a les illes Ryūkyū per diversos missioners com els monjos se-ke-ko i che-te-cho.
Als anys cinquanta va ser estudiat pels membres de les forces armades nord-americanes que el van importar als Estats Units.

## Bibliografia

* 'Bodhisattva Warriors' by S. Nagaboshi. Pub:Weiser Books.1994 ISBN 0-87728-785-6
* 'Okinawan Kempo' by C. Motobu. Pub:Masters Publication.2005 ISBN 0-92012-936-6
* 'Mushindo Kempo Handbook' by S. Nagaboshi. Pub:Mushindokai.1987 ISBN 0-95047-519-X

## Referències

* ↑ Nagaboshi, S: "Mushindo Kempo Handbook", pàg. 14. Mushindokai, 1987, ISBN 0-9504751-9-X

## Enllaços externs

* Gorinto: informació general de Buddhism
* Web oficial Arxivat 2010-08-05 a Wayback Machine.
# Mushoku Tensei

Mushoku Tensei: Isekai Ittara Honki Dasu (無職転生　異世界行ったら本気だす), també coneguda com a Mushoku Tensei: Jobless Reincarnation o com a Mushoku Tensei: Reencarnación desde cero a Espanya, és una novel·la web japonesa escrita per Rifujin na Magonote, publicada originalment en el lloc web Shōsetsuka ni Narō entre el 22 de novembre de 2012 i el 3 d'abril de 2015. Aquesta sèrie de novel·les lleugeres va començar la seva publicació al 23 de gener de 2014, sota el segell MF Books de Media Factory i amb il·lustracions realitzades per ShiroTaka, un usuari de Pixiv.
L'adaptació al manga, amb l'art de Yuka Fujikawa, va començar la serialització en l'edició de juny de 2014 de Monthly Comic Flapper i un spin-off de Shoko Iwami es va publicar al lloc ComicWalker de Kadokawa des de desembre de 2017. Una adaptació al anime de Studio Bind es va emetre de gener a desembre de 2021. El juliol de 2023 es va estrenar la segona temporada que va acabar el juliol de 2024.

## Sinopsi

Un Otaku de 34 anys d'edat és expulsat de la seva casa per la seva família per ser un «NEET». Poc atractiu i sense diners, descobreix que no te lloc pel qual sortir, en aquest moment és quan lamenta no haver-se esforçat més. Penedint-se de tots els seus errors, dels quals sempre estava escapant, pensa que la seva vida hagués estat molt millor d'haver pres millors decisions en el passat. Just quan estava a punt de rendir-se, va veure un camió que circulava a gran velocitat cap a tres estudiants de secundària en el seu camí. Reunint tota la força que tenia, va tractar de salvar-los però va acabar sent atropellat pel camió, perdent la vida.
En obrir els seus ulls va descobrir que hi havia reencarnat en un món d'espases i màgia, ara s'anomena Rudeus Greyrat. Nascut en un món nou, amb una vida nova, Rudeus decideix que «Aquesta vegada, realment viuré la meva vida al màxim sense cap penediment!» Així, comença el viatge d'un home anhelant reiniciar la seva vida.

## Referències

* ↑ «Mushoku Tensei: Jobless Reincarnation (Light Novel) | Seven Seas Entertainment». [Consulta: 1r gener 2022].
# Musi Khan

Musi Khan (a vegades Musa Khan) fou un suposat kan de Khivà. Hauria estat proclamat vers el 1704 i era un possible descendent d'Abu l-Ghazi Bahadur Khan, potser un besnet. Era kan dels aralians.
Fou mort pels khivans vers el 1706. Va deixar dos fills que van fugir a Bukharà; el gran, que anomenen "Arab Shah" Sultan però el nom autèntic no es coneix, fou designat vers 1707 com a kan de Balkh per Muhammad Ubaidullah I o per Abu l-Faiz Muhammad Khan, en circumstàncies desconegudes, si bé hauria succeït a Mekim Khan (germà de Ubaidullah I i de Abu l-Faiz) que potser ra un perill per la successió del segon. El segon fill fou Timur Sultan, pretendent al tron de Khivà vers 1723-1726 en oposició a Shir Ghazi Khan.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Natàlia Figueras i Pagès

Natàlia Figueras i Pagès (Girona, 7 de febrer de 1989) és una política catalana, diputada al Parlament de Catalunya en la XI Legislatura.

## Biografia

És llicenciada en dret per la Universitat de Girona. Militant de Convergència Democràtica de Catalunya (CDC), n'és presidenta comarcal de la Selva interior. El 2009 entrà en el consistori de l'Ajuntament de Maçanet de la Selva, i després de les eleccions del 2011 va ser regidora d'Esports, Festes i Joventut. A les eleccions del 2015 fou escollida segona tinenta d'alcalde i regidora de l'àrea de Joventut, Esports i Ensenyament. També va ser consellera de l'àrea d'Ensenyament del Consell Comarcal de la Selva (2011-2015). El 2015 va continuar al Consell Comarcal com a Consellera comarcal responsable de la coordinació i la comunicació del Consell Comarcal de la Selva.
En les eleccions al Parlament de Catalunya de 2012 va figurar en la 14a posició en la llista de CiU. Ha estat escollida diputada per Girona dins la llista de Junts pel Sí a les eleccions al Parlament de Catalunya de 2015.

## Referències

* ↑ “Jo em considero membre d'una generació estat” Arxivat 2021-09-27 a Wayback Machine., entrevista a assemblea.cat
* ↑ Consistori de Maçanet de la Selva, 2015
* ↑ Eleccions al Parlament de Catalunya a gencat.cat
# Nobody Home

«Nobody Home» (de l'anglès, "Ningú a casa") és una cançó del grup britànic de rock progressiu Pink Floyd, que apareix en el seu àlbum The Wall del 1979, sent la setzena cançó del mateix. Va ser l'última cançó composta per a l'àlbum abans del seu enregistrament.

## Composició

La cançó està en fa major i en tres temps (3/4).
Comença amb un extret d'una sèria de televisió i llavors el piano comença a sonar, seguit de la veu de Roger Waters. De sobte, instruments de corda i de metall sonen i segueixen presents fins a la fi de la cançó.

## Lletra

A aquesta cançó, Pink, el personatge principal de l'àlbum, descriu la seva vida solitària darrere del seu mur ("wall"). No té ningú amb qui parlar, i les úniques coses que hi ha són els seus béns. La cançó conté algunes referències a la seva relació fallida amb la seva dona adúltera.
La majoria de la lletra parla sobre Syd Barrett, l'antic líder i guitarrista del grup — per exemple la frase "I've got the obligatory Hendrix perm" —, que fa referència als cabells que portava Barrett a finals dels anys 60, Roger Waters ha explicat a una entrevista:
| « | Aquí hi ha algunes línies que es remunten a l’època amb Syd [Barrett]. Una part es refereix a persones que coneixia. Syd va ser l'única persona que es va lligar les sabates amb una goma, d'aquí ve la línia de la cançó. Per a la permanent obligatòria de Hendrix, retrocedeix deu anys enrere i entendràs de què es tracta. | » |
| — Roger Waters, |||
Una petita referència a Richard Wright i a la seva dependència a la cocaïna a finals dels anys 70 és mencionada a les línies:
| « | I've got nicotine stains on my fingers I've got a silver spoon on a chain Got a grand piano to prop up my mortal remains. | » |

## Personal

* David Gilmourː Baix
* Roger Watersː Veu, VCS 3
* Richard Wrightː Sintetitzador
* Bob Ezrinː Piano
* New York Orchestraː Instruments de corda i de metall

## Referències

* ↑ (anglès) Songfacts.com
* ↑ Paindavoine, Rémi «Réflexions sur la proximité». Études Phénoménologiques, 3, 5, 1987, pàg. 157–170. DOI: 10.5840/etudphen198735/67. ISSN: 0773-7912.
* ↑ «Mobilities and Forced Migration». Edicions EPA, 05-07-2017. DOI: 10.4324/9781315091112.

## Vegeu també

* Discografia de Pink Floyd
# Noranta-vuit

El noranta-vuit és un nombre natural que segueix el noranta-set i precedeix el noranta-nou. S'escriu 98 o XCVIII segons el sistema de numeració emprat.

## En altres dominis

* És el nombre atòmic del californi.
* Designa l'any 98 i el 98 aC
* És el codi telefònic internacional de l'Iran.
# Neró (desambiguació)

Neró és el nom dels següents personatges:
* Neró, cognomen romà
* Neró, emperador romà
* Tiberi Claudi Neró (Tiberius Claudius Nero) fou un dels quatre fills d'Appi Claudi Cec que fou censor el 312 aC. Únicament és conegut com a ancestre de l'emperador Tiberi.
* Gai Claudi Neró (cònsol 207 aC), cònsol el 207 aC
* Gai Claudi Neró (pretor), pretor el 181 aC.
* Appi Claudi Neró, pretor el 195 aC.
* Tiberi Claudi Neró (cònsol 202 aC), cònsol el 202 aC
* Tiberi Claudi Neró (pretor), pretor peregrí el 178 aC, i pretor el 165 aC
* Tiberi Claudi Neró (militar) militar romà del segle I aC
* Tiberi Claudi Neró (pretor 42 aC), pretor el 42 aC
* Neró Cèsar, fill gran de Germànic Cèsar i Agripina Major.
# Nicolai Lilin

Nicolai Lilin, pseudònim literari de Nicolai Verjbitkii, és un escriptor italià d'origen siberià, nascut el 1980 a Bender, Transnístria. El mateix autor ha explicat que va créixer en el si de la comunitat dels urkes i, després de fer el servei militar a l'exèrcit rus, va establir-se a Itàlia el 2003. Segons Lilin, els urkes eren siberians deportats per Stalin que exercien la criminalitat de manera "honesta", sobre la base de valors tradcionalistes i l'odi cap a les autoritats russes. La seva primera novel·la, Una educació siberiana (2009), es basa en la narració autobiogràfica d'aquest estil de vida a la Transnístria de la seva infantesa i joventut. Tot i l'èxit de la novel·la i la seva posterior versió cinematogràfica, Lilin ha rebut crítiques que l'han acusat de recrear un món fantasiós, posant en dubte l'existència mateixa dels urkes com a minoria ètnica a Moldàvia i Transnístria.

## Novel·les

Una educació siberiana (2009)
Caduta libera (2010)
Il respiro del buio (2011)
Storie sulla pelle (2012)
Il serpente di Dio (2014)
Un tappeto di boschi selvaggi (2015)
Spy story love story (2016)
Favole fuorilegge (2017)
Marchio ribelle (2018)
Le leggende della tigre (2019)
Referències
↑ «Nicolai Lilin. About.» (en italià). Web oficial. Arxivat de l'original el 8 de març 2016. [Consulta: 8 abril 2020].
↑ Martínez, Andy. «“Una educació Siberiana”, de Nikolai Lilin». La Finestra DIgital, 26-04-2010. Arxivat de l'original el 27 de novembre 2020. [Consulta: 8 abril 2020].
↑ «Els urkes de Transdnièster». El Periódico, Març 2010 [Consulta: 8 abril 2020].
↑ Taplin, Phoebe. «Educazione siberiana, realtà o fantasia?» (en italià). Russia Beyond, 14-03-2013. [Consulta: 8 abril 2020].
↑ Zafesova, Anna. «Indagine su un libro culto della mafia post sovietica. Sembrava tutto vero.» (en italià). La Stampa, 23-06-2009. [Consulta: 8 abril 2020].
Registres d'autoritat
WorldCat
BNE (1)
BNF (1)
GND (1)
LCCN (1)
VIAF (1)
ISNI (1)
SUDOC (1)
BIBSYS (1)
NLA (1)
NDL (1)
NKC (1)
ICCU (1) :
# Nicolaj Bo Larsen

Nicolaj Bo Larsen (Roskilde, 10 de novembre de 1971) és un ciclista danès, que fou professional entre 1996 i 2002. En el seu palmarès destaquen dos Campionats de Dinamarca en ruta, el 1997 i 1999, i una etapa al Giro d'Itàlia de 1996.

## Palmarès

* 1993
** Vencedor d'una etapa de la Milk Race
* 1995
** Vencedor d'una etapa de la Milk Race
* 1996
** Vencedor d'una etapa al Giro d'Itàlia
* 1997
** Campió de Dinamarca de ciclisme en ruta
* 1999
** Campió de Dinamarca de ciclisme en ruta
** 1r a la Fyn Rundt
** Vencedor de 2 etapes del Herald Sun Tour
** Vencedor d'una etapa al Tour Down Under
** Vencedor d'una etapa a la Volta a Suècia
* 2000
** Campió de Dinamarca de contrarellotge per equips
* 2001
** 1r a la Fyn Rundt

### Resultats al Tour de França

* 2000. 99è de la classificació general
* 2001. Abandona (10a etapa)

### Resultats al Giro d'Itàlia

* 1996. 27è de la classificació general. Vencedor d'una etapa
* 1997. Abandona (19a etapa)
* 1998. Abandona (17a etapa)

## Referències

* ↑ «LARSEN Nicolay Bo». [Consulta: 14 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Nicolay Bo LARSEN» (en italià). [Consulta: 14 desembre 2022].

## Enllaços externs

* Fitxa de Nicolai Bo Larsen a sitiodeciclismo.net
# Novillos

Novillos (també conegut com a Poblado de los Novillos) és una entitat de població de l'Uruguai, al centre del departament de Tacuarembó. A 107 metres sobre el nivell del mar té una població aproximada de 722 habitants.

## Referències

* ↑ (anglès) Mapa, localització, clima i altres dades
# Novillard

Novillard és un municipi francès, es troba al departament del Territori de Belfort i a la regió de Borgonya - Franc Comtat. L'any 1999 tenia 205 habitants.

## Geografia

Se situa a la vora d'un petit riu anomenat La Madeleine que neix al massís dels Vosges.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 103 | 83 | 89 | 181 | 196 | 205 |
# Novilon Euregio Cup

La Novilon Euregio Cup fou una competició ciclista neerlandesa femenina d'un sol dia que es disputà per les carreteres de la província de Drenthe. Fou creada el 1998 i forma part del tríptic de curses amb el Tour de Drenthe i la Drentse Acht van Westerveld.
Formà part del calendari internacional de l'UCI i als seus inicis la cursa rebia el nom de Novilon Internationale Damesronde van Drenthe sent categoria 1.91. Entre 2003 i 2006 fou una cursa de 3 etapes amb categoria 2.9.1 (en aquella època era la màxima categoria per curses per etapes), per mantenir aquest estatus a partir del 2005 sota la nova catalogació com a 2.1. A partir de 2006 tornà a ser cursa d'un dia amb categoria 1.1. De 2008 al 2011 la cursa ses digué Novilon Eurocup Ronde van Drenthe. A partir de 2012 se la conegué amb el nom actual.

## Palmarès

| Any | Vencedor | Segon | Tercer |
| 1998 | Viola Paulitz | Vanja Vonckx | Arenda Grimberg |
| 1999 | Leontien van Moorsel | Mirjam Melchers | Catherine Marsal |
| 2000 | Madeleine Lindberg | Mariëlle van Scheppingen | Ceris Gilfillan |
| 2001 | suspesa | suspesa | suspesa |
| 2002 | Leontien van Moorsel | Chantal Beltman | Tanja Hennes |
| 2003 | Mirjam Melchers | Ghita Beltman | Rachel Heal |
| 2004 | Sissy van Alebeek | Kirsten Wild | Sharon van Essen |
| 2005 | Suzanne de Goede | Linda Serup | Judith Arndt |
| 2006 | Loes Markerink | Trixi Worrack | Kirsten Wild |
| 2007 | Giorgia Bronzini | Marianne Vos | Ina-Yoko Teutenberg |
| 2008 | Kristin Armstrong | Regina Bruins | Kirsten Wild |
| 2009 | Marianne Vos | Trixi Worrack | Emma Johansson |
| 2010 | Annemiek van Vleuten | Ina-Yoko Teutenberg | Kirsten Wild |
| 2011 | Suzanne de Goede | Marlen Jöhrend | Natalie van Gogh |
| 2012 | Marianne Vos | Marta Bastianelli | Lizzie Armitstead |
| 2013 | suspesa | suspesa | suspesa |
| 2014 | Kirsten Wild | Shelley Olds | Emma Johansson |
| 2015 | Kirsten Wild | Chloe Hosking | Christine Majerus |

## Referències

* ↑ «Novilon Internationale Damesronde van Drenthe» (en anglès). cqranking. [Consulta: 15 març 2024].
# Niltava del pare David

La niltava del pare David (Niltava davidi) és una espècie d'ocell de la família dels muscicàpids (Muscicapidae), pròpia de l'est asiàtic. Es troba com a resident a la Xina, Hong Kong i Vietnam; i com a hivernant a Cambodja, Laos i Tailàndia. Habita els boscos tropicals i subtropicals de frondoses humits. El seu estat de conservació es considera de risc mínim.
L'espècie va ser descrita per primer cop pel naturalista francès John David Digues La Touche.

## Referències

* 1 2 Fundació Barcelona Zoo; Institut Català d’Ornitologia; TERMCAT, Centre de Terminologia. «niltava del pare David». Diccionari dels ocells del món. TERMCAT. [Consulta: 29 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 697. ISBN 978-84-16728-37-4.
* ↑ BirdLife International. «Fujian Niltava. Niltava davidi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 30 desembre 2021].
# Novoivànovski (Stàvropol)

* Per a altres significats, vegeu «Novoivànovski».
Novoivànovski (en rus: Новоивановский) és un poble (un khútor) del krai de Stàvropol, a Rússia, que en el cens del 2010 tenia 64 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].